Vështirësitë e personave me aftësi të kufizuara në periudhën e pandemisë
COVID-19 ka vështirësuar edhe më shumë jetën e mijëra përsonave me aftësi të kufizuara në Shqipëri, për shkak të kufizimit të lëvizjes, vështirësive për marrjen e kujdesit shëndetësor, por edhe pamundësisë për të përballuar kostot në rritje të jetesës.
60 vjeçari Arben Galica është njëri prej qindra përsonave me aftësi të kufizuara në Shkodër, i cili prej më shumë se një viti po përballet me pasojat e pandemisë COVID 19. Ai jeton i vetëm në një nga lagjet e qytetit dhe kjo ja ka vështirësuar edhe më shumë jetën në këtë periudhë të pandemisë. Organizata “The door” i ka dhuruar Arbenit një motor me bateri për përsonat me aftësi të kufizuara, që ja ka lehtësuar në një farë mënyre jetesën në këtë periudhë të vështirë të pandemisë. Bahri Arrçi është një tjetër përson me aftësi të kufizuara në qytetin e Shkodrës që jeton i vetmuar. Tre vite më parë ai pësoi një aksident të papritur, që e la invalid në një karrige me rrota. Tani, me shumë vështirësi, ai lëviz në një motor me bateri, të dhuruar nga organizata “The door”. Por ai thotë se pandemia ja ka vështirësuar edhe më shumë jetën pasi është rritur kostoja e jetesës si dhe është vështirësuar marrja e shërbimeve shëndetësore për përsonat me aftësi të kufizuara. Prej vitesh, organizata “The door” mbështet përsonat me aftësi të kufizuara jo vetëm në Shkodër. Drejtuesi i saj, Kastriot Faci, thotë se, në veçanti, periudha e pandemisë ka ndikuar më së shumti tek përsonat e kësaj kategorie, një pjesë e të cilëve jetojnë të vetmuar. Prej vitit 2004, organizata “The door” ka mbështetur me mjete lëvizëse pjesën më të madhe të përsonave me aftësi të kufizuara në Shkodër, por periudha e pandemisë COVID 19 ka nxjerrë në pah edhe disa nevoja të veçanta për këtë kategori të njerëzve në nevojë. Në Shqipëri më shumë se 142 mijë përsona, ose 4.8 përqind e popullsisë së vendit, janë me aftësi të kufizuara. Nga këta, rreth 74 mijë përsona regjistrohen si invalidë të punës.